bloc+3

= __**L'Oriol i la Jasmine es casen!!!**__ =

Hola a tots i totes! L'altre dia em va trucar l'Oriol per dir-nos que es casava! Qui ho hauria pensat, oi? El que era en Perry Mason dels solters ha perdut el seu cas més important; això sí, ho ha fet contra la Jasmine la beneïda per Alà.

L'Oriol, és atlètic, alt i fort, sempre predisposat per l'esport, característica tan adequada per la seva feina de bomber que requereix bona forma física. Quan un no el coneix, el seu aspecte fa pensar que ens trobem davant d'una persona ben seriosa, però aquesta sensació s'esvaeix quan explica el primer acudit i la seva expressió es transforma en una rialla immensa. La Jasmine serà una metgessa extraordinària, les seves notes fins ara ho confirmen, és a l'últim curs de ginecologia i realment les seves notes són brillants, dignes de cum laude... La Jasmine és filla d'un diplomàtic de l'ambaixada de Qatar a Londres i va decidir estudiar a Barcelona. L'Oriol quan la va conèixer es va quedar bocabadat, realment és una dona que fa goig. Qui la coneix sap que darrere d'aquest cabells llargs i brillants de color atzabeja hi ha un volcà a punt d'esclatar... És divertida, xerraire, riallera, li encanta ballar i cantar. ==== Ells es van conèixer, com tots sabem, en aquella festa de graduació. La Jasmine feia poc temps que havia arribat de Qatar i no tenia gaires intencions de quedar-se per aquí i "posar-hi seny", però quan es van veure a la festa: PAM!, va ser amor a primera vista! ==== Hem creat aquest bloc per tal de compartir fotos d'abans i de després de la festa. Podrem trobar fotos de l'Oriol i la Jasmine, de nosaltres, imatges del lloc i del menjar que tindrem aquell dia. Després del cap de setmana tots aquells que tinguin fotos i vulguin compartir-les amb la parella ho podran fer a través d’aquest bloc.

= = = = Hem organitzat una festa per celebrar aquesta notícia //apostoflant//. Hem llogat una masia a prop de Manresa, marxarem tot el cap de setmana a passar-ho bé. Menjarem viandes catalanes i àrabs, una mica de barreja perquè els futurs nuvis se sentin com a casa. La festa es farà en una haima, després tornarem al mas on ens hi quedarem a dormir tots menys la parella homenatjada que marxarà en un globus que els vindrà a buscar.



Albert Toldrá López, Ramon Mateu, Anais Gironès, Fede i Julián

,